Territorium Fortunianum

Territorium FortunianumDe Fortunia nomine derivatum. vel ChabarovskenseCf.: Nikolajeva, T.L., 1967. Hydnaceae regionum Amurensis, Chabarovskensis et Primorskensis, in: Novosti Sistematiki Nizshikh Rastenii, 4:237—243. (Russice Хабаровский край, tr. Chabarovskij kraj) est subiectum Foederationis Russicae, die 20 Octobris anni 1938 formatum, cum territorium Extremorientale in hoc territorium et territorium Maritimum divisum esset. In districtum foederalem Extremorientalem inclusum est.

In parte meridionali Siberiae orientalis situm et cum regionibus regione Magadanensi et re publica Iacutia (in septentrione) et regione Amurensi (in occidente) et regione autonoma Iudaica et re publica populari Sinarum (in meridio-occidente) et territorio Maritimo (in meridio-oriente) conterminum est. Mare Ochotense Oceani Pacifici litora territorii alluit. Fretum Nevelskii et fretum Tataricum a Sachalina insula id separant. Aream 431 892 chm² et plus 1065 milia incolarum (anno 2019) habet. 

Urbes

Metropolis est Fortunia et urbs territorii secunda maxima Permicum. Ochotium fuit prima arx Russica in his terris. Nicolaopolis ad Amurem portus est prope ostium Amuris situm. In Portu Augusto Ferriviae a Baicale ad Amurem statio extrema sita est.

Flumina

Amur per territorium fluit et in mare Ochotense influit. Ussuri et Bureia et Amgun accolae Amuris sunt. Maia et Iudoma fluvii in territorio oriuntur. Uracus et Ochota in territorio et oriuntur et in mare Ochotense influunt.

Montes
Iuga Suntar Chaiata et Palmarium et Dzhugdzhur et Iudomense partem territorii occupant.

Notae

Nexus externi

 Situs proprius territorii Transbaicalici 
 Pagina de territorio Fortuniano Encyclopaediae Russicae Magnae 

!
Categoria:Constituta 1938